## Rješenje o odobrenju objavljivanja ponude za preuzimanje društva Hoteli Srebreno, d.d., Srebreno za HUP-Zagreb, d.d., Zagreb

### NN 10/2005 (19.1.2005.), Rješenje o odobrenju objavljivanja ponude za preuzimanje društva Hoteli Srebreno, d.d., Srebreno za HUP-Zagreb, d.d., Zagreb

# KOMISIJA ZA VRIJEDNOSNE PAPIRE REPUBLIKE HRVATSKE

174

Sukladno odredbama članka
13. stavka 2. Zakona o pre­uzi­ma­nju dioničkih društava (»Narodne novine«,
broj 84/02, 87/02 i 120/02), Komisija za vrijednosne papire Republike Hrvat­ske,
teme­ljem Zahtjeva trgovačkog društva HUP-ZAGREB d.d., Zagreb, Trg sportova 9,
za odobre­nje objav­ljiva­nja ponude za preuzima­nje javnog dioničkog društva
HOTELI SREBRENO d.d., Srebreno, Srebreno bb, na sjednici održanoj 13. siječ­nja
2005. godine, donijela je

## RJEŠENJE

1. Trgovačkom društvu HUP-ZAGREB d.d., Zagreb,
Trg sportova 9, odobrava se objav­ljiva­nje ponude za preuzima­nje jav­nog
dioničkog društva HOTELI SREBRENO d.d., Srebreno, Srebreno bb.

2. Ovo Rješe­nje objavit će se u »Narodnim
novinama«.

```
Obrazloženje
```

I. Trgovačko društvo HUP-ZAGREB d.d., Zagreb,
Trg sportova 9 (da­lje u tekstu: Ponudite­lj), podnijelo je Komisiji za
vrijednosne papire Republike Hrvatske (da­lje u tekstu: Komisija), 7. siječ­nja
2005. godine, Zahtjev za odobre­nje objav­ljiva­nja ponude za preuzima­nje
trgovačkog društva HOTELI SREBRENO d.d., Srebreno, Srebreno bb (da­lje u
tekstu: Izdavate­lj), teme­ljem odred­be članka 13. stavka 1. Zakona o preuzima­nju
dioničkih dru­­štava (da­lje u tekstu: Zakon). Zahtjevu je priložena s­ljedeća
dokumentacija:

– Tekst ponude za preuzima­nje

– Ugovor broj 3303179/9000 o prodaji i prijenosu
redovnih dionica Izdavate­lja, sklop­ljenog 13. prosinca 2004. godine, između
Ponudite­lja, kao kupca i Hrvatskog fonda za privatizaciju, Zagreb, Ivana Lučića
6 – 8 i Državne agencije za osigura­nje štednih uloga i sanaciju banaka,
Zagreb, Jurišićeva 1, kao prodavate­lja

– Ugovor o obav­lja­nju poslova pohrane dionica,
sklop­ljen 5. siječ­nja 2005. godine između Središ­nje depozitarne agencije
d.d., Zagreb, kao depozitara i trgovačkog društva HUP-ZAGREB d.d., Zagreb, Trg
sportova 9, kao ponudite­lja

– Ugovor o namjenski oročenom depozitu s
valutnom klauzulom broj 805104, koji su 30. prosinca 2004. godine sklopili
KREDITNA BANKA ZAGREB d.d., Zagreb, Ulica grada Vukovara 74, kao Banka i trgovačko
društvo HUP-ZAGREB d.d., Zagreb, Trg sportova 9, kao Deponent, s rokom oroče­nja
do 31. ožujka 2005. godine

– Potvrda KREDITNE BANKE ZAGREB d.d., Zagreb,
Ulica grada Vukovara 74, od 31. prosinca 2004. godine, da je trgovačko društvo
HUP-ZAGREB d.d., Zagreb, Trg sportova 9, izvršio uplatu u iznosu od
17.000.000,00 kn po Ugovoru broj 805104

– Izjava Ponudite­lja da nije obveznik Agenciji
za zaštitu tržišnog natjeca­nja prijaviti namjeru provedbe koncentracije
poduzetnika jer ne ispu­njava uvjete iz članka 22. Zakona o zaštiti tržišnog
natjeca­nja (»Narodne novine«, broj 122/03)

– Potvrda o uplati administrativne pristojbe i
naknade.

II. Sukladno odredbi članka 14. Pravilnika o
sadržaju i obliku financijskih i poslovnih izvješća javnih dioničkih društava
(»Narodne novine«, broj 118/03), u svezi s odredbama članka 114. stavaka 1. i
5. Zakona o tržištu vrijednosnih papira (»Narod­ne novine«, broj 84/02),
Izdavate­lj je javno dioničko društvo.

Komisija je izvršila uvid u sudski re­gistar na
Internetu te utvrdila da teme­ljni kapital Izdavate­lja iznosi 48.200.000,00
kn.

Uvidom u podatke kojima raspolaže Komisija –
predmeti Klasa: 450-08/03-01/809 i 450-08/04-01/86, utvrđeno je da je Izdavate­lj
na zad­nji dan u mjesecu srp­nju, kolovozu i rujnu 2004. godine, imao više od
100 dioničara.

Potom je izvršen uvid u dokumentaciju dostav­ljenu
uz Zahtjev, kao i dokumentaciju kojom raspolaže Komisija.

III. Uvidom u dokumentaciju priloženu uz Zahtjev
utvrđeno da je priložena sva dokumentacija propisana odredbama članka 12.
stavka 2. Zakona.

Nada­lje, utvrđeno je
da su Zahtjevu priložene potvrde o plaćenoj administrativnoj pristojbi i
naknadi, sukladno odredbama članka 2. točke 24. Pravilnika o vrsti i visini
administrativnih pristojbi i naknada (»Narodne novine«, broj 115/02 i 43/03).

IV. Ponudite­lj je,
sukladno odredbi članka 2. točke 6. Zakona, 13. prosinca 2004. godine, teme­ljem
Ugovora broj 3303179/9000 o prodaji i prijenosu redovnih dionica Izdavate­lja,
sklop­ljenog 13. prosinca 2004. godine, s Hrvatskim fondom za privatizaciju,
Zagreb, Ivana Lučića 6 – 8 i Državnom agencijom za osigura­nje štednih uloga i
sanaciju banaka, Zagreb, Jurišićeva 1, kao prodavate­ljima, stekao 319.453
dionice Izdavate­lja, što predstav­lja 66,28% učešća u teme­ljnom kapitalu
Izdavate­lja, odnosno 66,28% glasova koje daju dionice s pravom glasa te tako
došao u obvezu objav­ljiva­nja ponude za preuzima­nje, sukladno odredbi članka
4. stavka 1. Zakona.

V. Cijena po kojoj
Ponudite­lj nudi otkup dionica u ponudi za preuzima­nje iznosi 104,00 kn po
dionici. Prema očitova­njima Zagrebačke burze d.d., Zagreb i Varaždinske burze
d.d., Varaždin, dostav­ljenih na zahtjev Komisije (u predmetu: Klasa:
450-08/04-01/585), nije bilo trgova­nja dionicama Izdavate­lja u zad­nja tri
mjeseca prije nastanka obveze objav­ljiva­nja ponude za pre­uzi­ma­nje, te je
utvrđeno da je cijena izražena u ponudi za preuzima­nje u iznosu od 104,00 kn
po dionici, utvrđena u skladu s odredbom članka 15. stavci 3. – 6. Zakona.

VI. Ponudite­lj je
vlasnik 319.453 dionice Izdavate­lja, a teme­ljni kapital Izdavate­lja podije­ljen
je na 482.000 redovnih dionica, svaka u nominalnom iznosu od 100,00 kn. Novčana
sredstva potrebno je, dakle, osigurati sukladno odredbi članka 9. stavka 1.
Zakona, za plaća­nje preostalih dionica Izdavate­lja s pravom glasa, u iznosu
od najma­nje 16.904.888,00 kn. Uvidom u Ugovor o namjenski oročenom depozitu s
valutnom klauzulom broj 805104, koji su 30. prosinca 2004. godine sklopili
KREDITNA BANKA ZAGREB d.d., Zagreb, Ulica Grada Vukovara 74, kao Banka i
Ponudite­lj, kao Deponent, s rokom oroče­nja do 31. ožujka 2005. godine i
Potvrdu KREDITNE BANKE ZAGREB d.d., Zagreb, Ulica grada Vukovara 74, od 31.
prosinca 2004. godine, da je Ponudite­lj izvršio uplatu po Ugovoru broj 805104,
utvrđeno je da je Ponudite­lj osigurao sredstva u iznosu od 17.000.000,00 kn.

VII. Budući da je
dostav­ljeni tekst ponude za preuzima­nje sastav­ljen sukladno odredbama članka
12. stavka 1. Zakona, a dokumentacija priložena predmetnom Zahtjevu dostav­ljena
su­klad­no odredbama članka 12. stavka 2. Zakona, odlučeno je kao u izreci.

VIII. Na teme­lju
odredbe članka 8. stavka 4. Zakona o tržištu vrijednosnih papira, ovo Rješe­nje
objav­ljuje se u »Narodnim novinama«.

UPUTA O PRAVNOM
LIJEKU

Protiv ovog Rješe­nja žalba
nije dopuštena, ali se može pokrenuti upravni spor podnoše­njem tužbe Upravnom
sudu Repub­like Hrvatske u roku 30 dana od dana primitka ovog Rješe­nja.

Klasa: UP/I-450-08/05-02/3
Urbroj: 567-01/05-2
Zagreb, 13. siječ­nja 2005.

Predsjednik
Komisije
**Mi­ljenko Fičor,** v. r.

Rješenje, NN 10/2005-174